སྦྱིན་པ་ནི་བདག་འཛིན་གྱི་འཆིང་རྒྱ་གཏོར་བར་བྱེད་པའི་ནུས་ལྡན་གྱི་ཐབས་ལམ་ཞིག་ཡིན་ལ།དེ་ཡང་དཔལ་མགོན་འཕགས་པ་ཀླུ་སྒྲུབ་ཀྱིས།སྦྱིན་བྱེད་སེར་སྣ་ཅན་འདྲར་མཐོང་།།ཞེས་གསུངས་པ་ལྟར།སྦྱིན་པས་དོན་དུ་རང་གི་ཚོགས་བསགས་སྒྲིབ་སྦྱོང་བྱས་ཡོད་པ་ཡིན།སྦྱིན་པ་བཏང་ན་སྦྱིན་མཁན་དང་སྦྱིན་ཡུལ་གཉིས་ཀ་ལ་ཁེ་ཕན་ཡོད་དེ།སྦྱིན་ཡུལ་ལ་མི་འདང་པ་གསབ་པའི་ཁེ་ཕན་དང་།སྦྱིན་མཁན་ལ་དགའ་སྤྲོ་དང་དགེ་བ་ཐོབ་པ་སོགས་ཀྱི་དགེ་མཚན་ཡོད།སྦྱིན་པ་ལ་རིགས་མི་འདྲ་བ་མང་པོ་ཡོད་པ་ལས།ཐེངས་འདིར་གནོད་ཁུལ་ལ་དངོས་པོ་དང་སྒོར་མོའི་ཞལ་འདེབས་ཕུལ་བ་དེ་ནི་ཟང་ཟིང་གི་སྦྱིན་པ་རེད།སྦྱིན་པ་འདི་ས་འགུལ་ལྟ་བུའི་གོད་ཆག་གི་ནང་དུ་མ་གཏོགས་སྦྱིན་མི་ཆོག་པ་ཞིག་ཀྱང་མ་ཡིན་པར།རྒྱུན་ལྡན་འཚོ་བའི་ཁྲོད་ནས་ཀྱང་འདྲ་འདྲ་སྦྱིན་ཆོགདཔེར་ན།དབུལ་པོ་ལ་རོགས་སྐྱོར་བྱེད་པ་དང་།སློབ་གྲྭར་འདོན་བྱེད་ཀྱི་ཆ་རྐྱེན་མི་འདང་བའི་བྱིས་པ་སོགས་ལ་སློབ་གསོ་མྱོང་བའི་གོ་སྐབས་བསྐྲུན་པ་ལྟ་བུ་ཡིན།